মুন্সীগঞ্জের গজারিয়ায় বিজয়ী চেয়ারম্যানের সমর্থকদের হামলায় পরাজিত সদস্য প্রার্থীসহ অন্তত ১০ জন আহত হয়েছে। গতকাল  রোববার রাতে ও আজ সোমবার দুপুরে ঈমামপুর ইউনিয়নে এ ঘটনা ঘটে। স্থানীয় সূত্রে জানা যায়, রোববার রাত ১১টার দিকে ঈমামপুর ইউনিয়নের বিজয়ী চেয়ারম্যান প্রার্থী মনসুর আহমেদ জিন্নাহর সমর্থকরা ষষ্ঠিতলা গ্রামে হামলা চালিয়ে পরাজিত মেম্বার প্রার্থী মো. রতনকে পিটিয়ে তার হাত ভেঙে দেয়। আহত রতনকে ঢাকা পঙ্গু হাসপাতালে ভর্তি করা হয়েছে। এরপর তারা বাগাইকান্দি গ্রামে পরাজিত চেয়ারম্যান প্রার্থী মো. হাফিসুজ্জামান জিতুর সমর্থকদের উপর হামলা করে।